एलओसी के पास आईईडी विस्फोट, सेना के एक मेजर और जवान शहीद  
राजौरी जिले में नियंत्रण रेखा से लगे इलाके में हुआ विस्फोट
गश्त करने वाले जवानों को निशाना बनाने के लिए लगाई थी आईईडी
सैन्य अधिकारियों ने सेना के जवानों को सतर्क किया
जम्मू-कश्मीर में आज नियंत्रण रेखा (एलओसी) के पास विस्फ़ोट हुआ जिससे एक मेजर और एक जवान शहीद हो गया. राजौरी के नौशेरा सेक्टर में आईईडी धमाका हुआ.
जम्मू-कश्मीर के राजौरी जिले में नियंत्रण रेखा से लगे इलाके में शुक्रवार को हुए एक आईईडी विस्फोट में सेना के एक मेजर और एक सैनिक शहीद हो गए. अधिकारियों ने बताया कि संदिग्ध आतंकवादियों ने राजौरी जिले के नौशेरा सेक्टर के लाम क्षेत्र में नियंत्रण रेखा से लगे इलाके में गश्त करने वाले सेना के जवानों को निशाना बनाने के लिए एक आईईडी लगाई थी.
अधिकारियों ने बताया कि विस्फोट में एक मेजर सहित दो सैन्यकर्मी घायल हो गए. उन्होंने बताया कि दोनों को एक अस्पताल ले जाया गया जहां उन्होंने इलाज के दौरान दम तोड़ दिया.
उन्होंने बताया कि सेना के जवानों को आईईडी विस्फोटों और पाकिस्तानी सेना की बार्डर एक्शन टीम (बैट) द्वारा हमले के बारे में अलर्ट किया गया है.

(इनपुट भाषा से भी)